CELEX: 62010TN0431
Language: el
Date: 2010-09-24 00:00:00
Title: Υπόθεση T-431/10: Προσφυγή της 24ης Σεπτεμβρίου 2010 — Nencini κατά Κοινοβουλίου

20.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 317/40
            
         Προσφυγή της 24ης Σεπτεμβρίου 2010 — Nencini κατά Κοινοβουλίου
   (Υπόθεση T-431/10)
   ()
   2010/C 317/72
   Γλώσσα διαδικασίας: η ιταλική
   
      Διάδικοι
   
   
      Προσφεύγων: Riccardo Nencini (Φλωρεντία, Ιταλία) (εκπρόσωπος: F. Bertini, avvocato)
   
      Καθού: Ευρωπαϊκό Κοινοβούλιο
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               κυρίως: να ακυρώσει, για τους λόγους που αναφέρονται στην προσφυγή, την απόφαση του Γενικού Γραμματέα του Ευρωπαϊκού Κοινοβουλίου, της 16ης Ιουλίου 2010, η οποία απευθύνθηκε στον Riccardo Nencini· την κοινοποίηση του Γενικού Διευθυντή της Γενικής Οικονομικής Διευθύνσεως του Ευρωπαϊκού Κοινοβουλίου της 4ης Αυγούστου 2010, αριθ. 312331, η οποία απευθύνθηκε στον Riccardo Nencini· και, εφόσον παρίσταται αναγκαίο, τις λοιπές συναφείς και/ή προγενέστερες της προσβαλλομένης πράξεις·
            
         
               —
            
            
               επικουρικώς: να ακυρώσει την προσβαλλόμενη απόφαση αναπέμποντας στον Γενικό Γραμματέα του Ευρωπαϊκού Κοινοβουλίου προκειμένου να επανακαθορίσει κατά δίκαιο τρόπο το επίμαχο ποσό·
            
         
               —
            
            
               σε κάθε περίπτωση, να καταδικάσει το καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   Προς στήριξη της προσφυγής ο προσφεύγων, βουλευτής του Ευρωπαϊκού Κοινοβουλίου κατά τη διάρκεια της κοινοβουλευτικής περιόδου 1994 — 1999, προβάλλει τους ακόλουθους ισχυρισμούς:
   
               —
            
            
               παράβαση του γλωσσικού καθεστώτος της Ευρωπαϊκής Κοινότητας και, επομένως, παράβαση των διαδικαστικών κανόνων και παραβίαση της αρχής της αποτελεσματικής έννομης προστασίας κατά το μέτρο που οι δύο προσβαλλόμενες πράξεις έπρεπε να είχαν συνταχθεί στην ιταλική γλώσσα, δηλαδή στη γλώσσα του κράτους μέλους του οποίου ο προσφεύγων είναι υπήκοος·
            
         
               —
            
            
               απαράδεκτο της προβαλλόμενης αξιώσεως λόγω παραγραφής του σχετικού δικαιώματος·
            
         
               —
            
            
               παραβίαση της αρχής ακροάσεως και της αποτελεσματικής έννομης προστασίας. Προβάλλεται σχετικώς ότι στην περίπτωση του προσφεύγοντος, ο Γενικός Γραμματέας του Ευρωπαϊκού Κοινοβουλίου εξέδωσε την τελική απόφαση βάσει πραγματικών περιστατικών και νομίμων λόγων, που εν μέρει διαφέρουν από όσους είχαν χρησιμοποιηθεί και τεθεί σε γνώση του προσφεύγοντος προηγουμένως·
            
         
               —
            
            
               παράβαση του ρυθμιστικού πλαισίου σχετικά με τις αποζημιώσεις των βουλευτών του Ευρωπαϊκού Κοινοβουλίου, ως προς την αποζημίωση ταξιδίου, διότι παραγνώρισε ότι κατά τη διάρκεια της θητείας του προσφεύγοντος ως μέλος του Ευρωπαϊκού Κοινοβουλίου, ο τόπος κατοικίας του ήταν στη Ρώμη. Συγκεκριμένα, στην πόλη αυτή, που είναι ως γνωστό πρωτεύουσα της Ιταλίας και κέντρο της εθνικής πολιτικής, ο Riccardo Nencini ασκούσε διαρκώς την πολιτική του δραστηριότητα ως εθνικός υπεύθυνος του πολιτικού του κόμματος·
            
         
               —
            
            
               παράβαση του ρυθμιστικού πλαισίου σχετικά με τις αποζημιώσεις των βουλευτών του Ευρωπαϊκού Κοινοβουλίου, ως προς την αποζημίωση γραμματείας. Ο προσφεύγων επισημαίνει ότι είχε ήδη χορηγήσει στα πρόσωπα που απασχολούσε ως γραμματεία του το σύνολο της ληφθείσας προς τον σκοπό αυτό αποζημιώσεως· δεν είχε παρακρατήσει για τον ίδιο οποιοδήποτε ποσό·
            
         
               —
            
            
               τέλος, ο προσφεύγων επικαλείται παραβίαση της γενικής αρχής της αναλογικότητας.